als_Latn dik_Latn sag_Latn
Sipas një raporti nga gazeta prestigjioze “The Korea Times“, Samsung ka marrë më shumë se 20 milionë porosi për Galaxy S6 dhe Galaxy S6 edge nga dyqanet me pakicë. Kjo shifër shënon një rekord për gjigantin korean.
Nga 20 milionë njësi të porositura, 15 milionë janë për Samsung Galaxy S6. Pjesa e mbetur, 5 milionë, janë për telefonin më të shtrenjtë, Samsung Galaxy S6 edge. Telefonat inteligjentë mund të porositen në Holandë. Samsung Galaxy S6 kushton 700 euro, ndërsa S6 edge kushton 850 euro pa kontratë.
Analistët korean i theksojnë specifikat kryesore të pajisjeve si një ndryshim kyç ndërmjet tyre dhe rivalit më të madh, iPhone 6. Drejtori i divizionit Samsung Mobile, JK Shin, është i bindur se shitjet e telefonave Galaxy S6 do të jenë më të larta se ato të Galaxy S5. Kjo edhe sepse Galaxy S6 dhe S6 edge kanë tërhequr shumë vëmendje këtë javë dhe janë cilësuar si telefonat më të mirë inteligjentë të prezantuar në Kongresin Botëror të Telefonave 2015.
(Herë të lexuara: 57)
als_Latn als_Latn als_Latn als_Latn